钦定古今图书集成/理学汇编/学行典/第046卷 > 易经 > 《大壮卦》
## 钦定古今图书集成/理学汇编/学行典/第046卷 > 易经 > 《大壮卦》

“《大壮》，利贞”，大者正也。正大而天地之情可见矣。

〈大全〉问：“如何见天地之情？”朱子曰：“正大便见得天地之情。天地只是正大，未尝有些子邪处。”　建安丘氏曰：“心，动物也；情则心之动而见于外者也。《复》《震》下坤上，静中有动，故曰‘见天地之心’。《大壮》干下震上，动已发于外，故曰‘见天地之情’。此以动有内外，而为心情之别也。”